Jiří Černý (hudobný kritik)

Mgr. **Jiří Černý** (* 25. február 1936, Praha† 17. august 2023, Praha) bol významný český hudobný kritik. Usporadúval kontaktné klubové programy na počúvanie (nazvané *Antidiskotéky* či *Rockování*).

## Život

### Do roku 1970
Maturoval na stavebnej priemyslovke v roku 1955. Vyštudoval žurnalistiku a češtinu na Filozofickej fakulte Karlovej univerzite. V rokoch 19611965 pracoval s výnimkou vojenskej prezenčnej služby ako kultúrny redaktor týždenníka Mladý svět. Keď dostal z ideologických dôvodov výpoveď, živil sa ako publicista na voľnej nohe. Prispieval do hudobných časopisov *[[Melodie (časopis)|Melodie]], (článok [[Louis Armstrong]])* (19631983 a 19881990), *Hudba pro radost*, *Repertoár malé scény*, *[[Gramorevue]]*, *[[Hudba je hudba]]* a *[[Kruh (časopis)|Kruh]]*. V Česko-slovenskom rozhlase uvádzal a pripravoval programy, napr. fakticky prvú česko-slovenskú hitparádu *[[Dvanáct na houpačce]]* (19641969), ktorá bola v tom čase veľmi populárna, alebo rozhlasový program *Desky načerno* (1967).

### Obdobie 1970 – 1989
Na začiatku normalizácie po vpáde vojsk Varšavskej zmluvy bol donútený z Česko-slovenského rozhlasu odísť z politických dôvodov, potom prechodne pracoval ako korektor v tlačiarni Mír alebo v Ľudovej škole umenia v Prahe 2, kde napísal mnoho článkov o rockových a popových skupinách, ktoré neskôr ponúkal do rôznych časopisov. Počas prebiehajúcej normalizácie pravidelne usporadúval v mnohých mestách v Česko-Slovensku svoje Antidiskotéky, na ktorých často púšťal nahrávky zakázaných pesničkárov alebo pesničkárov, ktorí žili v emigrácii (Karel Kryl, Vlastimil Třešňák, Jaroslav Hutka). Spolupracoval aj s hudobným vydavateľstvom Supraphon na edícii zahraničných LP platní (Joni Mitchell – Blue, 1973, sleevenote na LP Peter, Paul & Mary, 1979 ad.). Úzko spolupracoval s neskôr zakázanou *Sekci mladé hudby Svazu hudebníků*.

### Po roku 1989
V novembri 1989 sa zúčastnil na zakladaní Občianskeho fóra a moderoval niektoré protestné demonštrácie. V rokoch 19901992 zastával miesto šéfredaktora a predsedu správnej rady hudobného časopisu *[[Rock & Pop]]*.

Uvádzal vlastné programy na rozhlasovej stanici Praha. Od apríla 2004 do februára 2007 písal články do Lidových novin. Písal stĺpčeky pre *[[Hospodářské noviny]]*. Pravidelne usporadúval antidiskotéky, programy na počúvanie a na ČRo 2 uvádzal každú sobotu program *Klub osamělých srdcí seržanta Pepře*, v ktorom sa vracial hlavne k staršej hudbe.

23. decembra 2011 uvádzal koncert Pocta Václavovi Havlovi v pražskej Lucerně.

V roku 2013 získal Cenu Ministerstva kultúry za prínos v oblasti hudby.

## Publikácie
* Jiří Černý, *Zpěváci bez konzervatoře*, 1966
* Jiří Černý, Miroslava Černá, *Poplach kolem Beatles*, 1966
* Jiří Černý, Miroslava Černá, *Hvězdy světových mikrofonů*, 1969
* Jiří Černý, Miroslava Filipová-Černá, *Hvězdy tehdejších hitparád*, 1989 (roku 1995 bola M. Filipová-Černá určená súdnym rozhodnutím za spoluautorku)
* Jiří Černý, *Načerno v Českém rozhlasu*, Torst, 2000
* Jiří Černý, *Určitá míra facky*, Galén, 2010 (výber novinových komentárov 20012008)

## Referencie

## Literatúra
* 
* 

## Iné projekty

## Externé odkazy
* Vlastné webové stránky Jiřího Černého na Načerno.cz
* Neoficiálne stránky Jiřího Černého

## Zdroj

Kategória:Českí hudobní kritici
Kategória:Českí hudobní publicisti
Kategória:Osobnosti Českého rozhlasu
Kategória:Absolventi Filozofickej fakulty Karlovej univerzity
Kategória:Osobnosti z Prahy